
REFERAT FRA MØTE I BRUKERUTVALGET I NAV I INNLANDET


Tid: 	24. september 2026 – kl 1000-1430
Sted: 		Huset Hadeland, Gran

Deltakere:
· Maj C. Stenersen, Rådet for personer med funksjonsnedsettelse – leder av utvalget
· Knut Arne Gravingen, Kreftforeningen 
· Grethe Nordhagen, FFO, Norges ME-forening 
· Heidi Guldbrandsen, FFO
· Anders Nupen Hansen, SAFO 
· [bookmark: _Hlk210109977]Hege Christin Nilsson, SAFO
· Marit Kollstad – ledsager
· [bookmark: _Hlk210109800]Mevlida Grabovica, Flerkulturelt råd i Innlandet
· Tone Meisdalen, RIO
· Jostein Gulbrandsen, Velferdsalliansen
· Petter Rusten, KS
· Hanne Kveset, Nav Hjelpemiddelsentralen
· Ola Ellingsberg, Nav Kontaktsenter 

· Prosjektleder for Huset Hadeland, Marie Benedikte Bjørnvik (sak 7/26)
· Karoline Marie Fet, Huset Hadeland (sak 7/26)
· Lise Syvertsen Løken, leder regionalt brukerutvalg Gjøvikregionen og Hadeland
· Kendy Marie Shupp, Nav Hadeland (sak 7/26)
· Eva Eriksen, Nav Hadeland (sak 7/26)
· Elin Raaum, Opplæringskontoret Øst (sak 7/26)
· Elisabeth Oulie-Bjølverud, IPS (sak 7/26)
· Oddne, ung bruker av Huset (sak 7/26)
· Tor Bernhard Slaathaug Stiftelsen Rettferd (sak 8/26)
· Karianne Jønnes, Fontenehuset Hadeland (sak 11/26)

· Nina Vaage, Nav Innlandet
· Vivian Andersen, Nav Innlandet – sekretariat
· Espen Andre Lund, student i praksis Nav Innlandet

Forfall:
· Karianne Borchgrevink, NHO Innlandet
· Petter Larby, FFO
· Håkon Gillerhaugen, LO
· Ida Abel Kristiansen, Nav Arbeid og ytelser
· Linda Tangnes, Angstringen
· Ingvild Løvås, Spiseforstyrrelsesforeningen Innlandet?



Sak 7/26 	Huset Hadeland – omvisning og informasjon

Maj Stenersen ønsket velkommen og presiserte av brukerutvalgets medlemmer både skal være gode ambassadører for Nav og være vakthunder. Viktig med en balanse her.

Orientering om Huset Hadeland
Prosjektleder Marie Benedikte Bjørnvik informerte om Huset Hadelands funksjon og tilbudet for unge. Huset er åpent for alle og brukes også av ulike samarbeidspartnere i jobben med sammen om å følge opp unge inn i arbeid og aktivitet og livsmestring. Noen unge kommer jevnlig andre få ganger. 

Huset Hadeland er finansiert av Arbeids- og velferdsdirektoratet. Det holdes også egne livsmestringskurs på 8-10 uker for unge som trenger det og som et lavterskeltilbud for de mellom 16-30 år. En del unge trenger økt oppfølging og lavterskel arbeidsrettede tiltak. Bjørnvik fortalte at mange unge er lei av å fortelle samme historie gang på gang til ulike offentlige hjelpeinstanser. Huset Hadeland brukes derfor også som et samlende tilbud hvor de kan følge opp unge bedre sammen og samarbeide mer. 

Åpningsfest 10. mars for alle som jobber direkte eller indirekte med unge. 100 stykker kom inkludert ordføreren. 16. mars var første åpningsdag for unge. 538 har vært innom siden da og skyldes at vi hadde fått med oss mange på laget rundt de unge.  Balanse mellom faste opplegg og aktiviteter som arbeidsgivere på jobblunsj der de kan møte unge. Karriereveileder en gang i uka. Huset er for unge som ønsker seg jobb enten med en gang eller på sikt.

Brukerutvalget fikk møte Oddne, en ung bruker av Huset Hadeland og hvordan han fikk møte med og innspill og hjelp fra andre fagpersoner enn kun de som jobber på Huset. De ansatte på Huset kjenner mange fagmiljøer som kan trekkes inn og jobbe mer samlet om oppfølging av unge og være med i hele prosessen ut mot jobb og aktivitet. Oddne fortalte at kontakten mellom han og arbeidsgiver er det viktigste og at Nav er et viktig bindeledd for å trygge og sikre. 

Huset har også en del unge med fremmedkulturell bakgrunn og vi skal fange opp enda flere unge fra Kvalifiseringsprogrammet, fortalte prosjektlederen. Vi skal finne ut mer hvordan vi kan nå denne målgruppen. 

Det kom spørsmål om funksjonshemmede unge. Prosjektleder sa at de foreløpig har få innom fra denne målgruppen, noe de vil ta tak i. Huset har som mål å nå bredt ut til alle som har lyst på jobb, aktivitet eller utdanning og trenger hjelp for å komme seg videre. Huset trekker også inn Nav-kontorets jobbspesialister og ungdomsveiledere og spiller på lag med disse.

Oppfølgingstjenesten
Brukerutvalget fikk en orientering fra den fylkeskommunale Oppfølgingstjenesten som jobber med unge mellom 16-24 år og som også tar med unge de følger opp til Huset og samarbeidet her muligheter videre. De understreket at det offentlige må samarbeide og finne ut av systemer og løse opp i barrierer som hindrer deltagelse og få til smidige prosesser sammen. 

Brukerutvalget fikk informasjon om at mange arbeidsgivere i regionen er positive til å inkludere unge og vil gjerne bidra. Nav har også samarbeidsavtaler med ulike arbeidsgivere. Samtidig opplyste deltakerne fra Nav om at de har som mål å øke kontakten med enda flere arbeidsgivere og følge opp unge som er ute på arbeidsplasser.

Opplæringskontoret
Elin Raaum fra Opplæringskontoret Øst og vi jobber mest med lærlinger og ulike læringsløp og tilpasninger. Samarbeidsavtale med Nav. Når vi er på Huset, blir vi kjent med nye unge og kan skape en relasjon og trygghet for mange unge er usikre, sa Raaum. Vi har mange bedrifter vi har samarbeidsavtale med og som er godkjente lærebedrifter. Vi har også unge som er lærekandidater framfor å delta i ordinære lærlingeløp og som dermed får kompetanse. Vi har også ordningen fagbrev på jobb. Vi jobber mye skreddersøm etter hva den enkelte og er helt nødvendig for å inkludere flere, sa Raaum.

Erfaringskonsulenten
Nina Skåningsrud jobber som erfaringskonsulent på Huset som tidligere bruker av Navs tjenester. Hun ga et eksempel på en dag på Huset hvor en ung mann som har tilknytning til huset hadde tatt med en venn som ikke hadde vært på Huset før og heller ikke var registrert hos Nav. Da får vi samlet hele laget og jobbe godt sammen og mer helhetlig. 

Det er en god del unge som ikke er registrert hos Nav, men er utenfor jobb eller aktivitet og kanskje ikke vet hva de vil eller kan. Mange har lite kjennskap til Nav og hjelpeapparatet. Ved å jobbe sammen på denne måten kan vi sammen skape en relasjon og bygge tillit før vi går videre. Mange unge er isolerte og ensomme og opplever livet som krevende og de må vi bruke tid på. Det er de små skrittene på veien som er viktige og samtidig har et framtidig mål. Sofapraten er uhyre viktig hvor mange unge blir mer åpne. Samtidig er vi opptatt av at unge kommer seg videre og at vi ikke blir et varig sted for de unge, sa erfaringskonsulenten.

Hun fortalte at rollen som erfaringskonsulent ble etablert i 2017 under IPS var lite definert i starten. Rollen skal bidra til å sikre god brukermedvirkning og gode holdninger internt i Nav og er et bindeledd mellom Nav og brukerne. Særlig for de som synes samtaler med Nav og møter på Nav er vanskelig. Med egne brukererfaringer oppleves nok erfaringskonsulentene av de unge som en trygg og god støttespiller.

IPS jobbspesialist
Elisabeth Oulie-Bjølverud som jobber som jobbspesialist i IPS og snakket om hvordan de jobber blant annet i samarbeid med BUP og DPS, hvor mange av brukerne kommer fra. En del av de unge er langt unna jobb og da spiser vi lunsj sammen og prater sammen her på Huset. Vi jobber mye sammen med andre fagpersoner og vi har møtepunkter også her på Huset, sa Oulie-Bjølverud.

Leder for brukerutvalget Maj Stenersen oppsummerte orienteringen om Huset Hadeland og ga honnør til det de har fått til.
  

Sak 8/26 Stiftelsen Rettferd v/ Tor Bernhard Slaathaug, daglig leder. Informasjon om foreningen og samarbeidet med Nav.

Tor Bernhard Slaathaug fra Stiftelsen Rettferd ga informasjon om stiftelsen, deres mål og målgruppe. -Våre brukere er Norges dårlige samvittighet, sa han. Arkivet vårt inneholder over 3000 saker med såre og vonde opplevelser. Vi er fire medarbeidere lokalisert på Dokka og vi er en norsk brukerstyrt stiftelse politisk uavhengig. Etablert i 1999. Jobben vår er å bidra med hjelp og støtte til enkeltmennesker eller står i fare for å bli utsatt for urett, samt bidra til deres livssituasjon. Vi har også vår egen kampsang, sa han.

Vi jobber med rettferdsvederlag (tidligere billighetserstatning) dvs oppreising fra det offentlige. Mange kjenner lite til ordningen. Våre ansatte henter inn mye dokumentasjon og lager et rettferdsvederlag sammen med brukeren og sender det inn. Vi har også en generell Nav-rådgivingstjeneste med en jurist - navigeringshjelp. Vi fungerer også som en lyttepost hvor folk kan få ut frustrasjon dvs en slags sikkerhetsventil. Vi bidrar også med forventningsavklaring opp mot Navs rolle og hva de kan forvente av Nav og det offentlige. En del brukere stoler ikke på den informasjonen de får fra Nav.

Slaathaug viste også fram noen erfaringer fra brukerne som blant annet har stått på trykk i Dagbladet. Mange opplever at språket fra Nav er hardt og fremmedgjørende og også timing for når de sender ut avslag o.l. Mange frykter brev og meldinger fra Nav og tonen i disse, påpekte han. En del ønsker en vurdering av oss før de går til advokat. Vi har derfor et nullterskeltilbud.

Kjernen av brukerne våre er oppreisingssaker og gjerne barnevernssaker. Det ble vist fram brukerhistorier om overgrep og mishandling blant annet i barndom og ungdom. De har bistått over 3000 enkeltpersoner som har fått oppreisning. Rundt 200 oppreisingssaker i 2025 og 40-50 Nav-henvendelser hver måned.

En undersøkelse i 2018 og i 2023 viste at kun 6-7 prosent av befolkningen kjente til rettferdsvederlagsordningen. Stortinget jobbet i mellomtiden med å gjøre den mer kjent. Likevel har antall søknader økt kraftig.

De har også etablert nye tjenester i tillegg til hjelp til Nav-tjenesten. Hjelp med gjeld, hjelp med mobbing som også er en gratis rådgivingstjeneste og også andre prosjekter. Vår største utfordring når vi skal hente inn dokumentasjon fra offentlige instanser er å få svar med dokumentasjon fordi dokumentasjon er vesentlig i oppreisingssaker.


Sak 9/26 Hva rører seg og er aktuelt i Nav Innlandet nå? v/ Nina Vaage, Nav Innlandet.

Saken ble utsatt til neste møte.


Sak 10/26 Oppfølging av unge uføre. Hvordan kan brukerutvalgene hjelpe oss med det? 
v/ kommunikasjonsrådgiver Vivian Andersen

Utover høsten sender Nav informasjon på sms til unge (18-30 år) som har hatt uføretrygd i to år eller mer om muligheten for å motta arbeidsrettet oppfølging fra Nav. Deltakerne fikk
 en orientering om dette tiltaket som er en del av regjeringens ungdomsløfte. Meldingen går ut til 16 000 unge framover mot jul og til 1 276 her i Innlandet. Det har vært en del mediesaker nasjonalt og egen pressemelding for å informere om tilbudet.

Sak 11/26 Besøk på Fontenehuset Hadeland v/ leder for Fontenehuset Karianne Jønnes.

Deltakerne avsluttet med omvisning og orientering om Fontenehuset, som er et frivillig 
arbeidsfellesskap for mennesker som har eller har hatt psykiske helseutfordringer eller andre 
utfordringer i livet. Tilbudet er et frivillig supplement til Nav og deltakerne 
fikk høre mer om hvordan de samarbeider. 

Neste møte: Onsdag 18. november kl 0930-1430, Nav Innlandet, Triangelgården møteromsavdelingen, Hamar. Det ble besluttet at en av sakene i dette møtet er evaluering av de regionale brukerutvalgene og hvordan organiseringen av disse har fungert og at en arbeidsgruppe jobber videre med evalueringen.

